-Undskyld, jeg kommer for sent. -Pyt. Værsgo. Din opsadda.
Tak.
Er alt i orden?
Af og til vil jeg hellere kæmpe mod en flåde fra Krill end at være forælder.
Hvad sker der?
-Topa er vist forelsket i et hankøn. -Er hun vild med en dreng?
Ja. Jeg har spurgt hende, men hun nægter at tale om det.
Hun låser sig tit inde på sit værelse og bliver derinde i flere timer.
Piger kan være generte med den slags.
-Især over for deres fædre. -Hvorfor?
Det kan føles lidt pinligt. Eller i hvert fald meget privat.
Klyden var bedre til at tale med Topa om de private ting.
Det har været svært, efter han rejste.
Måske ville Topa have det bedre med at tale med en kvinde.
Så du taler med hende? Tak.
Vent nu lidt.
Mig?
Topa har stor respekt for dig, kommandør. Hun ser dig som sin mentor.
Jeg skal prøve.
Ikke nu, far.
Hvad?
-Kommandør Grayson. -Bliv bare siddende.
-Må jeg komme ind? -Selvfølgelig.
Jeg skal afprøve en ny taktisk simulation i morgen. Atmosfærisk kamp.
Jeg tænkte, at du ville med og måske prøve et hop eller to?
Det ville være så spændende. Tak.
-Simulator 2 kl. 18.00. -Jeg kommer.
Topa…
Det har været et overvældende år for dig.
Og du har håndteret det hele med en ynde og en hårdførhed,
som folk, der er dobbelt så gamle, ikke ville kunne.
Men du skal vide, at du ikke skal klare det alene.
Du kan altid tale med mig om det, du går og tænker på.
Livet, skolen…
Drenge, piger…
Hvordan ved man, om en dreng kan lide en?
Det kan faktisk være svært at vide.
Fyre giver ikke altid udtryk for deres følelser.
-Er der en, du kan lide? -Ja.
Og har du sagt det til vedkommende?
-Nej. -Hvorfor ikke?
Hvad hvis han ikke kan lide mig?
Det er jo altid en mulighed.
Hvad kan du lide ved ham?
Han er sjov og hjertelig. Vi har mange fælles interesser.
Så er der nok en god chance for, at han også kan lide dig.
Du er meget særlig. Hvis jeg var dig, ville jeg fortælle ham, hvad du føler.
Mor siger: "Skaf ham et job på the Orville."
"Hvorfor skal jeg gøre noget for ham, bare fordi du svigtede, da vi var børn?"
-Jeg mener, han er din bror. -Ja, men en fordrukken kvajpande.
Jeg vil ikke risikere noget, hvis han får mig til at se dum ud.
-Hej, Topa. -Hej, Topa. Hvordan går det?
-Godt. Hvad med dig? -Ingen klager. Hvad så?
Jeg vil gerne…
Jeg vil gerne spørge dig, om vi måske kunne spise sammen?
Engang.
-Ja da. Har du brug for et råd? -Nej, jeg…
-Er alt i orden? -Jeg tænker tit på dig.
-Jeg kan lide dig. -Jeg kan også lide dig.
-Kan du? -Ja, hvorfor dog ikke?
Jeg nyder dit selskab.
Du er en mand, og alligevel besidder du mange kvindelige træk. Det kan jeg lide.
Kan vi spise middag sammen?
Der faldt tiøren.
Ved du hvad, Topa? Jeg synes, at du er fantastisk.
Og du er som den lillesøster, jeg aldrig har haft.
-Søster. -Ja. Som familie.
Du kan regne med mig.
Og hvis du har et problem, eller noget ikke går din vej,
så vil jeg altid støtte dig.
Tak. Jeg må gå. Ellers kommer jeg for sent i skole.
Godt. Skolen er vigtig.
Lær en masse!
-Hun er alt for moden til dig. -Jeg lytter ikke. Jeg griner ikke.
Det er da sødt. Du er attraktiv, og det kan hun se.
Samtalen er slut. Vi ses!
Han er da attraktiv, ikke?
Han er pænere bagfra.
Det er næsten et år siden, at Unionen ydede beskyttelse
til Heveena og kolonien af moclanske flygtninge.
Ifølge aftalen har både Unionsrådet og den moclanske regering ret til
at foretage en årlig inspektion for at se, om begge sider overholder betingelserne.
På grund af the Orvilles historik og kendskab til kolonien
har jeg bedt kommandørerne Grayson og Bortus om at repræsentere Unionen.
Hvad leder vi efter?
Ethvert tegn på indblanding fra de moclanske myndigheder.
Trusler, chikane, overvågning…
Enhver form for aggression, der kan være et brud på aftalen.
Og hvem sender moclanerne?
De bliver anført af en højtrangerende efterretningsofficer. Kommandør Kodon.
Husk, at de stadig nærer stor mistænksomhed over for Heveena.
De vil undersøge, om hun har brudt sit ord
om ikke at smugle nyfødte piger væk fra Moclus.
Hvornår venter de os?
Om to dage. Jeres rumfærger skal mødes i koloniens kredsløb.
-Forstået. -Kaptajn, du er bekendt med spændingerne
mellem Moclus og resten af Unionen lige nu.
De er vores stærkeste allierede mod kaylonerne,
så vi har ikke råd til at gøre noget, der kan forværre noget.
-Er det forstået? -Vi skal nok være forsigtige.
Meld tilbage hurtigst muligt efter jeres inspektion. Halsey slut.
-Ved du, at det er en diplomatisk mission? -Moclanerne har uden tvivl våben med.
Ifølge protokollerne er kun sidevåben tilladt.
Far, er det sandt? Skal du besøge det sted, hvor Heveena bor?
Ja.
Må jeg tage med? Jeg vil gerne møde hende.
Kommandør Grayson og jeg har vigtige pligter der.
-Det ville ikke være passende. -Kom nu, far.
Topa, der vil være moclanere, som er fjendtligt stemt over for kvinder.
Jeg vil ikke udsætte dig for deres uvidenhed og hån.
Bortus, hun har aldrig haft mulighed for at møde andre moclanske kvinder.
Det kan være livsændrende for hende.
-Jeg ved ikke. -Vi passer på hende. Hun klarer den.
Det er ikke nødvendigt. Jeg kan passe på mig selv.
Hvis kaptajnen tillader det, må du tage med.
Tak, far. Jeg elsker dig.
Men du skal opføre dig pænt og følge mine anvisninger.
Det skal jeg nok. Jeg begynder at pakke.
Hvor er det smukt.
Ifølge scanninger holder den moclanske rumfærge på overfladen.
De skulle møde os i kredsløb.
Bliv her indtil videre.
-Kommandør Kodon. -Korrekt.
Vi er kommandørerne Kelly Grayson og Bortus.
Så vidt jeg forstår, skulle vi udføre inspektionen sammen.
Vi ankom tidligere end ventet.
I stedet for at spilde tiden valgte vi at påbegynde vores undersøgelser.
Det lader til, at kolonisterne overholder betingelserne.
I kan påbegynde jeres inspektion.
Mange tak for din tilladelse. Kom godt hjem.
Vi bliver her for at sikre, at Unionen overholder aftalen.
Fint, men gå ikke i vejen.
Hvem er det?
Min datter.
Ingen nye kvinder er tilladt i kolonien. Det er en overtrædelse!
Hun er observatør. Hun tager tilbage til the Orville sammen med os.
Aftalen tillader kvinder at deltage i undersøgelserne.
-Racen er underordnet. -Ækle væsen.
Bortus.
Vi går.
Goddag.
Kommandør Grayson, Bortus. Det glæder os, at I endelig er ankommet.
Godt at se dig, Osaia.
Jeg håber, at kommandør Kodon opførte sig ordentligt.
Det er bedst, når man er i undertal. Så det gjorde han.
-Du må være Topa. -Goddag.
Rart at møde dig. Kom. Heveena venter jer.
Heveena, gæsterne fra Unionen er ankommet.
-Heveena. -Kommandør Grayson.
-Godt at se dig igen. -I lige måde.
Velkommen, kommandør Bortus.
I må undskylde,
men Dolly Partons stemme inspirerer mig, når jeg skriver.
Hvor er det dejligt at se jeres ansigter igen.
I lader til at have det godt.
Vi har ingen klager, alt taget i betragtning.
Vi er raske og trygge i vores samfund.
Dette er min datter, Topa.
Jeg har læst alle dine bøger. Min favorit er Ensomhedens Bjerg.
Det er en ære at møde dig.
Jeg kan forsikre dig om, at æren er min, Topa.
Din historie er en inspiration for os alle.
Du knoklede dig igennem et undertrykkende system, der kvalte din identitet
og trådte frem i lyset som den kvinde, det var meningen, du skulle være.
Jeg har set dig i simulationer, men jeg har altid gerne villet møde dig.
Så håber jeg ikke, at jeg skuffer dig.
I har valgt et godt tidspunkt at ankomme på.
I aften er der dobbelt fuldmåne, så det vil vrimle med luminitter.
Luminitter?
Når jeres undersøgelse er færdig, så kom og spis middag med os,
så kan I selv se dem.
Kan vi det, far?
Det vil vi glæde os til.
Vi vil gerne se os omkring på området,
lave nogle scanninger og tale med nogle af kolonisterne.
Vores samfund er åbent for jer.
Og hvis Topa vil, så må hun gerne tilbringe eftermiddagen sammen med mig.
Vi har sikkert meget at tale om.
-Det er meget generøst. -Vi ses snart.
-Ja, kommandør. -Osaia.
Kom med ind i min skrivekrog. Du har vel mange spørgsmål?
-Det er … Dolly Parton. -Ja.
Jeres kaptajn præsenterede mig for hendes storhed. Hun er visionær.
Alle i denne koloni finder styrke i at gøre som hende.
Jeg læste om hende i din seneste bog.
Vi ser hende som revolutionens stemme.
Jeg vil vide alt om jeres revolution.
Vores revolution.
Og det glæder mig.
-Jeg vil også gerne … takke dig. -For hvad dog?
For at tale på mine vegne i retten,
da jeg var for ung til at have min egen stemme.
Din taknemmelighed er malplaceret. Jeg svigtede dig.
Nej. Det tog bare … lidt længere tid.
Nå, hvad synes du indtil videre?
Her er endnu mere pragtfuldt, end jeg havde troet. Kan vi blive lidt længere?
The Orville venter os i morgen tidlig.
Men vi skal nok vende tilbage en dag.
Har nogen set vores muntre kolleger?
De vendte vist tilbage til deres rumfærge i eftermiddag.
Det er da godt nyt.
-Kan du række mig chilisaucen? -Du har smagsløg som en moclaner.
-En bivirkning ved at kende ham her. -Er I mager?
Hvad? Nej, Bortus og jeg er bare venner. Og kolleger.
Vi arbejder sammen.
Far? Jeg vil gerne se luminitterne.
I orden.
De er smukke, ikke?
Jo, meget.
De er røde, gule, grønne, lyserøde, orange og hvide.
Og man kan være heldig at se en, der er blå.
De er ekstremt sjældne.
Men de giver en held.
Værsgo.
-Hvad er det? -En gave til dig.
Vi samler lavasten på strandene.
Over tusindvis af år har havet slebet dem glatte.
Et møde mellem ild og vand, som over tid
kan frembringe stor skønhed.
Du sagde, at du ville vide mere om vores revolutions historie.
Hvad hvis jeg nu sagde,
at du kunne spille en meget vigtig rolle i den historie?
Hvad mener du?
Ligesom den blå luminit er også du ekstremt sjælden, Topa.
Og du har en meget unik mulighed for at hjælpe os i vores sag.
Hvordan?
Det, jeg nu fortæller dig, skal blive mellem os.
Du må ikke sige det til din far eller kommandør Grayson.
Eller nogen anden.
Hvis det gør dig ilde til mode, så forstår jeg det godt.
Så siger vi på gensyn og forbliver venner for altid.
Jeg vil hjælpe. Jeg siger det ikke til nogen.
Hvad er det?
Vi har genskabt vores underjordiske netværk,
så vi kan redde pigespædbørn fra Moclus og bringe dem i sikkerhed her.
Men bryder I så ikke aftalen?
Jo.
Og hvis Moclus opdager det…
Så vil de tilintetgøre kolonien.
Og derfor skal vores indsats her og på Moclus koordineres meget nøje.
Vi har ingen pålidelig måde at kommunikere med folk uden for stjernetågen,
så al kontakt fra dem, der vil flygte fra Moclus, sker med budbringere.
Det går langsomt og er ineffektivt.
Hvis vi havde adgang til et stjerneskib fra Unionen,
et med et avanceret kommunikationspanel…
…så kunne vi redde mange flere kvinder langt hurtigere.
Men vi har brug for en ombord, der er tro mod vores sag.
En som dig, Topa.
-Hvad vil jeg skulle gøre? -Det er meget enkelt.
Fra tid til anden vil du modtage en krypteret besked.
Og den giver du videre til vores kontakt på Moclus.
Disse beskeder bliver sendt på kvantefrekvenser,
som kun du og de involverede kender.
Du ville kunne beskytte utallige uskyldige kvinders liv.
Hjælpeløse spædbørn, som du selv engang var.
Deres historie er din historie.
Jeg vil hjælpe.
Historien vil huske dig som en helt af dit folk.
Hvem skal jeg kontakte?
Jeg har aldrig troet på forsyn,
men jeg tror på, at vi kan smede en fælles skæbne.
Sammen kan vi opnå noget stort.
Jeg vil ikke skuffe dig.
Tak.
Slip mig!
Stop!
Slip mig!
Stop!
Det er gjort.
Bogen er en fiktionaliseret beretning om Beldus' fremgang,
som var hersker af Movav-kontinentet i den syvende tidsalder.
Jeg har opdigtet karaktererne, men de historiske begivenheder er sande.
Det lyder meget interessant.
Jeg kunne lytte til dig hele aftenen, men vi må tilbage til the Orville.
Naturligvis. Jeg forstår.
Hvor er Topa?
Hun stod lige og så på luminitter.
Hun sidder måske i min skrivekrog.
-Noget nyt? -Nej.
Jeg har gået hele området rundt og tjekket hovedbygningen.
Kan hun være gået ind i junglen?
Hun ved bedre end at gå alene et fremmed sted.
Topa!
-Topa! -Topa!
Topa!
Kom ud, Topa!
Bortus.
-Kom nu! -Topa!
Topa havde den på.
Topa!
Vi har ledt overalt. Topa er ikke længere på øen.
Den moclanske rumfærge er væk. De må have taget hende.
Hvorfor?
Jeg ved det ikke, men det må de have gjort.
Heveena, du så hende sidst. Sagde hun noget, der kan give os svar?
Det tror jeg ikke.
Vi talte sammen, og jeg gav hende halskæden. Ikke andet.
Vi må kontakte the Orville.
Hvad fanden? Raketmotorerne vil ikke starte.
Nogen har skåret plasmadyserne over. Og deaktiveret kommunikationspanelet.
Satans. Jeg konfigurerer styresystemet, så vi kan lette med hovedmotoren.
Det kan blive vildt.
Panelet er depolariseret. Det vil tage dagevis at reparere.
Topa har måske ikke dagevis.
Jeg sporer ionudledningen fra rumfærgen. Den opløses hurtigt, men der er lige nok.
Vi har et valg. At tage hjem til the Orville eller at finde Topa selv.
Godt. Så gør vi det.
Hvor fører I mig hen?
Hvad laver jeg her? Jeg forstår det ikke.
Min far bliver bekymret. Lad mig kontakte ham.
Taler kvinder altid så meget?
I har ingen ret til at holde mig fanget. Jeg har ikke gjort noget galt.
Hør hendes brøl.
Skal vi lade hende gå, før hun bliver rigtig rasende?
Jeg vil tale med min far.
-Jeg vil hjem. -"Jeg vil hjem."
Sig mig, orm. Var du lige så impotent, før de skar din kla'fash af?
Tal igen, og du mister tungen som det næste.
Noget nyt?
Vi har kaldt rumfærgen på flere frekvenser. Intet svar.
Kan stjernetågen blokere vores signaler?
Jeg har kompenseret for alle interferenskilder.
Charly, sæt kurs mod kolonien.
-Hvis vi tager derhen, bryder vi aftalen. -Det er jeg klar over, sekondløjtnant.
-Sæt kursen. -Javel.
Har du nogen idé om, hvor de har ført Topa hen? Og hvorfor?
Bare jeg vidste det, kaptajn.
Sagde eller gjorde de noget mistænkeligt, før Kelly og Bortus ankom?
Ikke udover at være ekstremt uhøflige.
Må jeg tage et vagthold med ned til kolonien for at efterforske?
Vi bør køre en dna-scanning på halskæden, så vi kan se, hvem der tog hende.
-Sæt i gang. Og få fat i Kelly og Bortus. -Javel.
Som kaptajn på dette skib
er det mit ansvar at vide alt, hvad der sker ombord.
Det sker sjældent, at der sker noget, som jeg slet ikke ved noget om.
Især når det drejer sig om min besætning og deres familier.
Som leder af din koloni antager jeg, at du har det på samme måde.
Naturligvis.
Så du kan vel forstå, hvorfor jeg har svært ved at tro på,
at du ikke aner, hvad der er sket med Topa.
Ingen teori. Ingen mistanke. End ikke et gæt.
Hvis vi skal finde hende, så må vi forstå, hvorfor hun blev taget.
Jeg kan tage fejl, Heveena, men jeg tror, at du skjuler noget.
Hvis jeg har ret, så skal jeg vide hvad, for Topas liv kan afhænge af det.
Der er mere end ét liv på spil, kaptajn.
-Tusindvis af liv er i fare. -Hvad mener du?
Jeg overtrådte aftalens betingelser.
Nyfødte kvinder bliver endnu en gang fjernet fra Moclus.
Jeg bad Topa om at hjælpe os, og det gik hun med til.
Hvordan?
Ved at fungere som forbindelsesled i vores kommunikationsnetværk.
Jeg fortalte hende vigtige oplysninger.
Kommandør Kodon må have opdaget det og taget hende med til afhøring.
Hvad er det, Topa ved?
Navnet på vores kontakt på Moclus
samt de kvantefrekvenser, vi bruger til vores krypterede beskeder.
-Hvad fanden tænkte du på? -Hvabehar?
Hvor kunne du bede hende om det? Hun er et barn.
Og hun er offer for den moclanske fordomsfuldhed.
Jeg gav Topa mulighed for at beskytte sit liv som kvinde
og alle de andre kvinders. Det var hendes valg.
Hvad fanden havde du forventet, at hun ville sige?
Hun forguder dig. Hun vil gøre hvad som helst for dig!
Jeg er lige så bekymret for Topa, som du er, kaptajn.
Men jeg fortryder ikke, at jeg bad om hendes hjælp.
Vores kamp for lighed har altid krævet risikovillighed,
og om nødvendigt også opofrelser!
Jeg respekterer virkelig jeres kamp.
Men forklæd ikke taktisk opportunisme som from moral, for den køber jeg ikke.
Mercer til broen. Kald admiral Halsey.
Moclans regering nægter ethvert kendskab til Topas bortførelse og opholdssted.
Vi fandt hendes blod på halskæden og dna fra en moclansk mand.
Det stammede hverken fra kommandør Bortus eller andre i kolonien.
Det er kun indicier.
Jeg vil gerne afhøre kommandør Kodon og hans inspektionsteam og tage deres dna.
Det kan vi ikke uden begrundet mistanke. Vi er på gyngende grund i forvejen.
Vi er vist altid på gyngende grund med dem, ikke?
Vi gør altid alt for at føje deres pis.
-Var din mund, kaptajn. -Undskyld. Hvad foreslår du?
Den bedste mulighed er, at Heveena vidner i Unionsrådet.
Hun må tilstå, at hun har forbrudt sig imod aftalen,
og at hun hvervede Topa til at hjælpe dem med at fortsætte deres ulovlige operation.
Det vil vise moclanernes klare motiv for at bortføre Topa.
Dermed kan vi igangsætte en formel efterforskning med unionsloven i ryggen.
Hvis jeg gør, som du beder om,
vil den moclanske regering ikke tøve med at invadere kolonien og arrestere alle.
Vi vil gøre alt for at forhindre, at det sker.
Jeg beklager, admiral.
Men mit svar er nej.
-Heveena… -Jeg ændrer ikke mening, kaptajn!
Og hvis I tager denne sag op i Rådet, vil jeg benægte alt.
Jeg er naturligvis yderst skuffet over din beslutning.
Jeg arbejder videre ad de diplomatiske veje.
Hvis I hører fra kommandør Grayson, så giv mig straks besked.
Javel.
Bliv på the Orville, indtil kommandør Keyali har afsluttet sin efterforskning.
-Vi kan have flere spørgsmål. -Hvis du insisterer.
Ionudledningen spreder sig. Jeg ekstrapolerer deres bane.
De lader til at være på vej mod Zonari-systemet, seks lysår væk.
Ifølge databasen er der kun én planet i det system.
-Ubeboet. -Så tager vi derhen.
Ja?
Kommandør.
Hvad kan jeg gøre for dig?
Kaptajnen har bedt mig om at følge dig til simulator 1.
-Hvorfor? -Der er en, du skal møde.
Jeg venter lige herude.
Hvad er det for et sted?
Der er du! Velkommen!
-Kom bare ind. Ikke så genert. -Du godeste!
Du skal ikke bukke for mig.
Så fantastisk er jeg ikke. Jeg er vist slet ikke helt til stede.
Det er skønt endelig at møde dig, Heveena. Jeg har hørt så meget godt om dig.
Nej. Du er ikke virkelig.
Det her er en illusion. Og jeg ved, hvad kaptajn Mercer prøver på.
Jeg er blevet programmeret ud fra en masse historiske optegnelser og data.
Og jeg er måske ikke ægte, men jeg er 100% Dolly.
Sæt dig ned og slap af.
Jeg har hørt, at du bærer en tung byrde på dine skuldre, søde.
Vil du tale om det? For jeg har hørt, at jeg er god til at lytte.
-Det er kompliceret. -Hvad plager dig?
Jeg bragte en ung piges liv i fare for at opnå noget større.
Jeg har fået en mulighed for at redde hende,
men for at gøre det, må jeg bringe mange andre kvinder i fare.
Ja, det er kompliceret.
Ved du, hvor du er lige nu?
Nej.
Du er i Smoky Mountains i Tennessee.
Jeg er født og opvokset i en hytte som denne.
Din computer har faktisk fået den til at ligne ret godt.
Jeg nyder at komme herud af og til.
For at tømme hovedet og få styr på tankerne.
Jeg voksede også op i bjergene.
Endnu en bjergpige! Der måtte være en grund til, at jeg kunne lide dig.
Jeg boede der størstedelen af mit liv.
Jeg kan godt savne ensomheden.
Da jeg var en lille pige, måske seks eller syv år gammel,
skar jeg ved et uheld tre af mine tæer på et knust marmeladeglas.
Det var slemt. De var næsten skåret af.
Vi boede langt fra den nærmeste læge, og vi var meget fattige,
så min mor måtte være opfindsom. Ved du, hvad hun gjorde?
Hun stoppede blødningen med majsmel og desinficerede sårene med petroleum.
Og så fandt hun sine synåle og syede mine små tæer på igen.
Min far og mine brødre måtte holde mig nede.
Men det virkede. De helede.
Og jeg kan stadig gå på mine små tæer.
Jeg forstår ikke meningen med denne ligning.
Der er ingen. Det er bare en historie. Men jeg kan sige dig en ting.
Min mor vidste, at der måtte gøres noget, og at det hastede.
Hvis du gør det rette lige nu, så har fremtiden det med at ordne sig.
Det var i hvert fald det, min mor lærte mig.
Må jeg spille lidt?
Det vil være mig en ære. Jeg beundrer virkelig din poesi.
Jeg vil nu ikke kalde det poesi.
Det er bare sange, men jeg kan lide at skrive dem.
Jeg har besluttet at vidne i Rådet.
Sæt kurs mod Jorden.
Gør, som du får besked på, så overlever du måske.
Du må være udmattet.
Sid endelig ned.
Er du tørstig?
Drik. Det er bare vand.
Hvor er jeg?
Det er mig, der stiller spørgsmålene.
Og mit første spørgsmål er:
Hvorfor tror du selv, at du er her?
Det ved jeg ikke.
Jeg tror dig.
Og jeg kan se, at du er bange. Det må være meget forvirrende for dig.
Så jeg vil fortælle, hvorfor du er her, og så svarer du på mine spørgsmål.
Når vi er færdige, bliver du ført hjem.
Du er en kvindelig udstødt,
der konspirerer med andre kvinder for at underminere vores moralske fundament.
Din leder, Heveena,
har i al hemmelighed kommunikeret med en forræder på Moclus.
Vi har grund til at tro, at du kender hans identitet.
Stemmer det?
Jeg ved ikke, hvad du taler om.
Jeg spørger én gang til.
Hvad er forræderens navn?
Jeg vil helst ikke gøre dig noget. Men jeg gør det.
Fortæl mig så hans navn.
Denne verden er forladt.
Bortset fra… Vent.
Der er flere bygninger i en stor kløft.
Jeg opfanger adskillige livstegn.
Alle sammen moclanske.
Lad os se nærmere på det. Aktivér sløringsskjold.
Denne forpost er ikke registreret i Unionens database. Jeg lander.
Du var ulydig, da du tog våben med.
Ja.
Godt gået.
Prioriteret besked fra admiral Halsey.
"Rådet er samlet og afventer jeres ankomst."
Sig, at vi er på vej. Du har broen.
-Må jeg tage med, kaptajn? -Hvorfor?
Topa er som en søster for mig. Jeg er personligt engageret i hendes sikkerhed.
Fint, så kom.
Jeg kommer med denne tilståelse,
ikke fordi jeg mener, at det, jeg har gjort, er forkert,
men fordi et barn er forsvundet.
Jeg gør det, der må gøres lige her og nu.
Uanset hvad fremtiden bringer.
Og jeg er klar til at acceptere den straf, som Rådet vil idømme mig.
Jeg afgiver min tilståelse i håb og forventning om, at Rådet
omgående igangsætter en efterforskning af, hvor Topa befinder sig.
Og at de vil arbejde på at bringe hende sikkert hjem.
Baseret på Heveenas vidneforklaring
og de fysiske beviser, som the Orvilles sikkerhedschef gav os,
mener Rådet, at der er grundlag for at igangsætte en formel efterforskning.
Vi anmoder om, at kommandør Kodon og hans inspektionsteam
bliver bragt foran Rådet straks.
Hvad med hendes forbrydelse? Det er hende, der bør efterforskes.
Hun kommer med den skandaløse påstand, at vi har bortført et barn,
men indrømmer, at hun stjæler spædbørn og smugler dem som hælervarer.
Vi har til hensigt at tage os af Heveenas forseelser.
Men lige nu er det vigtigst, at barnet og hendes værger bringes sikkert hjem.
Rådet har ingen gyldig grund til at granske min regering eller mit folk.
I har ingen fakta og ingen beviser. Kun en erklæret kriminels ord.
De eneste fakta, der er blevet præsenteret her i dag, er, at hun brød aftalen.
Arrestér hende. Ellers er I alle medskyldige i hendes forbrydelser.
Der er en indgang 2000 meter fremme.
Hvis vi bliver i kløften, forbliver vi skjult, indtil vi når derhen.
Kommandør!
Det var dumt.
-Er du såret? -Min skulder.
Et overrevet ledbånd.
Det heler om lidt.
Undskyld, Bortus.
-Det var et uheld. -Nej, ikke det.
Det her er min skyld.
Jeg overtalte dig til at tage Topa med. Du sagde nej, men jeg pressede dig.
Bebrejd ikke dig selv for det, der skete.
Jeg skulle have passet mig selv.
Jeg har aldrig sagt, hvor glad jeg er for din tilstedeværelse i Topas liv.
Det har været svært, siden Klyden forlod os.
Og jeg tror ikke, at jeg havde klaret det uden din hjælp.
Du er en del af vores familie.
Topa betyder meget for mig.
Og du betyder meget for os.
Ledbåndet er helet.
Godt. Så lad os finde hende.
Stop! Jeg ved ingenting.
Såret er det sted, hvor lyset kommer ind.
Lad det oplyse din vej til sandheden.
Jeg taler sandt. Jeg sværger.
Du har været modig, Topa.
Tåbelig, men modig.
Ved du, hvad det her er?
Et overtalelsesinstrument fra Krill.
Jeg har brugt mange år på at erhverve mig et.
Afhængigt af indstillingen kan det forårsage mildt ubehag
eller uudholdelig smerte.
Og i ekstreme tilfælde kan man få varige, neurologiske skader.
Lad være.
Navnet. Mens din hjerne stadig fungerer.
Navnet.
Bortus. Livstegn. Kvindelige.
Denne vej.
Nej!
Lad være! Jeg siger det.
Jeg lytter.
-Hun har givet mig navnet. -Og krypteringsfrekvenserne?
Ja. Vi er færdige her.
Dræb hende. Og smid hendes lig i Sha'var-kløften.
-Rør hende, og du dør. -Far!
Alt er i orden, Topa. Vi er her.
Du er i sikkerhed.
Gjorde du det her mod hende?
Kom. Hun skal tilbage til rumfærgen.
Bortus!
Kommandør, stop!
Stop! Det er en ordre! Nu!
Afsted.
-Raketmotorerne er stadig nede. -Topa, du skal holde fast.
Så er det nu.
Vi bliver beskudt.
De er over os. Jeg kan ikke stige op.
-Vi er nødt til at angribe. -Det er O'kta-fly.
Yderst manøvredygtige, men de har en svaghed.
Fald ind bag dem og skyd på deres udstødning.
Vi er i sikkerhed.
Vi har ikke til hensigt at samarbejde med denne uredelige efterforskning.
Rådet har truffet sin afgørelse.
-Vi afviser den afgørelse. -Sådan fungerer det ikke.
Med al respekt, ambassadør: Alle medlemmer skal overholde afgørelserne.
Respekt?
Siden hvornår har noget medlem af Rådet vist os den mindste smule respekt?
I revser og nedgør vores kultur ved enhver lejlighed.
Det her handler ikke om jeres kultur. Vi prøver at finde et forsvundet barn.
Så se nærmere på jeres kvindelige, moclanske medskyldige.
Hun var den sidste, der så pigen.
Vi kan ikke vide, om hun fortæller sandheden om hendes forsvinden.
-Der er fysiske beviser. -De beviser intet.
I søger grunde til at bebrejde Moclus.
Se på omstændighederne, ambassadør.
Hvis det var omvendt, ville du også kræve svar.
Det er svære tider for Unionen, senator.
Vil I virkelig provokere jeres vigtigste allierede?
Tænk på konsekvenserne.
Vil Unionen kunne overleve et Kaylon-angreb i fuld skala,
hvis dens våbenforsyning pludselig blev indstillet?
Vil du sige noget, menneske?
Jeg bør ikke sige noget, og jeg kommer nok for en rigsret,
men nogen må sige noget til de røvhuller. Hver gang de går over grænsen,
lader vi det fare af frygt for at møde kaylonerne uden dem.
Og hver gang vi går på kompromis, ter de sig, som om de er blevet snydt.
-Så er det godt, løjtnant! -I behandler folk som skidt.
Når I bliver taget i det, kæfter I op om, at vi ikke respekterer jeres anskuelser.
-Fanden tage… -Gordon!
Undskyld.
Det er på tide at gøre en ende på farcen. Vi vil tale til forsamlingen.
Jeg har rådslået med min regering.
Vi vil ikke længere udstå betingelserne i vores tidligere aftale.
Heveenas ulovlige gerninger har annulleret bestemmelser.
Desuden kræver vi en formel undskyldning fra Rådet
for at have tilladt denne travesti til at begynde med.
Du foreslog dette kompromis, admiral Halsey.
Vi har fulgt det. Det har Heveena ikke.
Hvis nogen i dette kammer kan betvivle det legale i vores holdning,
så rejs jer op nu!
Åh gud.
Vi reddede Topa fra et hemmeligt militært anlæg i Zonari-systemet.
Et "black site". Hun blev ført derhen og tortureret for oplysninger.
Det sted findes ikke!
Vi har scanninger af hele anlægget, ambassadør.
Hun nægtede behandling, så alle kan se, hvad moclanerne gjorde ved hende.
Min datter er heldig at være i live.
De planlagde at dræbe hende.
Medlemmer af Unionen
planlagde at dræbe mit barn.
I er løgnere.
Og I er bødler.
Og I skal stå til ansvar for jeres forbrydelser!
-Værsgo. Kaffe. -Tak.
Hård spiritus?
-Du har vist brug for det. -Du er den bedste.
Bare undlad at ånde på admiralerne.
Bortus.
Det gør mig oprigtigt ondt.
Jeg forventer ikke, at du tilgiver mig.
En helt rimelig forventning.
Rådet har lavet en foreløbig afstemning. Den var enstemmig.
Moclus er blevet smidt ud af Unionen.
Hvad så nu?
Afstemningen skal ratificeres. Derefter venter den beskidte skilsmisse.
Skibsdeployeringer, besætninger, fælles militæraktiver,
og mindst et dusin kampstyrker under fælles kommando.
Mange bånd skal skæres over.
Og det bliver et stort tilbageslag for vores forsvarspositionering.
-Nu er vi langt mere sårbare. -Hvad med kolonien?
Unionen har stemt for anerkendelsen af den som suveræn stat
og for beskyttelsen af den. Med øjeblikkelig virkning.
Fysisk bliver hun rask igen, men det var et alvorligt traume,
især for en på hendes unge alder.
-Hun får brug for terapi. -Jeg forstår.
Hvornår må jeg få hende hjem?
Jeg vil tage et par prøver mere, og så er hun din.
Kommandør, du har besøg.
Klyden.
Da kaptajnen fortalte mig, hvad der var sket,
steg jeg ombord på den først mulige transport.
Må jeg tale med hende?
Far.
Lig stille, Topa. Du har brug for hvile.
Far. Du kom tilbage.
-Hvordan har du det? -Bedre, nu du er her.
-Jeg har savnet dig. -Jeg har også savnet dig.
Topa.
Sidst, jeg så dig, sagde jeg nogle meget sårende ting.
Det fortryder jeg.
Jeg forstår, far. Det er okay.
Nej, det er det ikke.
Du døde næsten på grund af folk, der tror, ligesom jeg gjorde.
Jeg…
Jeg troede, at jeg hadede dig.
Men selv da ønskede jeg dig aldrig ondt.
Jeg vidste bare ikke, hvordan jeg skulle leve sammen med dig.
Jeg tillod et helt livs fordomme at påvirke min dømmekraft.
Det må ændre sig.
Jeg må ændre mig.
Du skal vide, at jeg accepterer dig, Topa.
Lige som du er.
Og jeg er stolt af at kalde dig min datter.
-Jeg elsker dig, far. -Jeg elsker også dig.
-Hvordan smager din teepok? -Lige så lækkert, som jeg husker.
Det glæder mig. Jeg laver den til dig når som helst.
Kom ind.
Hej. Undskyld, jeg forstyrrer.
Jeg ville bare sige, at vi forlader kredsløbet snart.
Og så ville jeg også sige:
Velkommen tilbage, Klyden.
Tak, kommandør.
Jeg antager, at du bliver?
Vi har frasagt os vores moclanske statsborgerskab.
Dette er vores hjem nu.
Bortus har fortalt mig om din heltedåd.
Tak, fordi du reddede min datter.
Bortus og jeg er et godt team.
Nå, men spis I bare videre.
Kommandør.
Vil du spise med?
Han har lavet teepoksuppe. Den er stærk.
-Jeg elsker jo stærk mad. -Så sæt dig endelig hos os.